Det var virkelig en dejlig oplevelse at komme til "gemütliches doppelzimmer" i Kladow hos Hedi. Værtsparret kunne ikke være hjemme på det tidspunkt vi ankom , men vi fik fint beskrevet hvordan vi fik nøgle og hvor vores værelse lå i huset. Vi ankom til et dejligt stort værelse og badeværelse, på sengen lå et brev hvor vi blev budt velkommen og lidt fortælling om området, om hvor vi fandt nogle spisesteder og indkøbsmuligheder. Der var stillet vandflasker og glas på sengebordene, så det var så fint. Næste dag fik vi forklaret hvordan vi kom til Berlin uden bilen og hvor vi købte dagsbillet til offentlige transportmidler. 5 minutters gang til en hyggelig lille havn med meget liv og stor græsplæne hvor mange slog sig ned med deres medbragte mad. Alt i alt en rigtig positiv oplevelse hos familien Koch-Temming. Hilsen Susanne og Flemming , danmark